Kamu bisa jelasin ke aku soal Tunku Ampuan Najihah dalam bahasa melayu?

Tuanku Najihah binti Almarhum Tunku Besar Burhanuddin (dilahirkan pada 1 September 1923 di Seri Menanti, Negeri Sembilan) ialah Raja Permaisuri Agong ke-10 dan Tunku Ampuan Besar Negeri Sembilan. Baginda memperolehi pendidikan formal di Sekolah Tuanku Muhammad di Kuala Pilah. Kemudiannya, baginda mengikuti kursus bahasa dan program latihan khas untuk isteri diplomat semasa Seri Paduka Baginda Tuanku Ja'afar menjalani kursus khas Perkhidmatan Diplomatik di London.

Baginda ialah bekas pelajar di London School of Oriental Studies dan menjadi jawatankuasa "Associated Country of the World". Baginda juga menjadi Penaung berbagai-bagai pertubuhan wanita, antaranya Pertubuhan Pandu Puteri Negeri Sembilan, Lembaga Kebajikan Perempuan Islam dan Institut Wanita. Sebagai seorang ahli sukan yang gigih, Seri Paduka Baginda Tuanku Najihah handal bermain hoki, bola keranjang dan badminton dan baginda juga handal bermain golf, tenis dan menembak. Baginda menjadi Presiden Pasukan Badminton Tuanku Ampuan dan Penaung Pasukan Hoki Wanita Malaysia, Pasukan Bola Sepak Wanita Malaysia, Pasukan Golf Wanita Malaysia dan juga Penaung Persatuan Golf Wanita Malaysia.

Derma kurnia Seri Paduka Baginda terhadap kebajikan rakyat miskin, orang kurang upaya dan yang kurang bernasib baik memang sudah terbukti. Baginda sentiasa bersedia meluangkan masa demi menyokong sebarang usaha yang murni. Sebagai Penaung Rumah Kanak-kanak Tunku Ampuan Najihah di Temiang, baginda sentiasa memberikan perhatian khas terhadap penghuninya yang kurang upaya dan kurang bernasib baik.

Melukis ialah salah satu kegemaran Seri Paduka Baginda. Kaum kerabat Diraja yang lain juga gemar melukis kerana seni ini merangsang kreativiti, menanam sifat kesabaran, ketenangan dan penghargaan terhadap sesuatu yang indah.

Pasangan Diraja ini dianugerahkan dengan tiga putera dan tiga puteri. Puteri yang sulung ialah YAM Tunku Dara Tunku Naquiah, YAM Tunku Laksamana Tunku Naquiyuddin, YAM Tunku Muda Serting Tunku Imran, YAM Tunku Puteri Tunku Jawahir, YAM Tengku Puan Panglima Raja Selangor Tunku Irinah dan putera bongsu ialah YAM Tunku Panglima Besar Tunku Nadzaruddin.